recursal/SuperWikiNEXT-32B huggingface dataset:
**நிதின் சத்யா** (பிறப்பு: ஜனவரி 9, 1980) தமிழ்த் திரைப்பட நடிகர் ஆவார்.

ஆரம்ப வாழ்க்கை
--------------

**நிதின் சத்யா** லண்டனில் வணிக நிர்வாக முதுகலை பட்டம் பெற்றார். 2003 ஆம் ஆண்டு திரைப்படத்துறைக்கு அறிமுகமானார். 2004 ஆம் ஆண்டு கமல்ஹாசன், பிரபு மற்றும் சினேகா நடித்த வசூல்ராஜா எம்.பி.பி.எஸ் என்ற திரைப்படத்தில் சிறிய பாத்திரத்தில் நடித்தார். 2005 ஆம் ஆண்டு அஜித் நடித்த **ஜி** என்ற திரைப்படத்தில் நடித்தார். வெங்கட் பிரபு இயக்கத்தில் 2007 ஆம் ஆண்டு வெளிவந்த சென்னை 600028 என்ற திரைப்படத்தில் அவர் ஒரு முக்கிய பாத்திரம் நடித்தார். அதே ஆண்டில் **சத்தம் போடாதே** என்ற திரைப்படத்தில் நடித்தார். 2008 ஆம் ஆண்டு **தோழா** என்ற திரைப்படத்தில் முன்னணி பாத்திரத்தில் நடித்தார். அதை ஆண்டில் **எஸ் ஏ சந்திரசேகர்** இயக்கத்தில் **பந்தயம்** என்ற திரைப்படத்தில் நடித்தார். அதை தொடர்து ராமன் தேடிய சீதை என்ற திரைப்படத்தில் முக்கிய பாத்திரம் நடித்தார்.

திரைப்படங்கள்
-------------

|  |  |  |  |
| --- | --- | --- | --- |
| ஆண்டு | திரைப்படம் | கதாப்பாத்திரம் | குறிப்புகள் |
| 2002 | பெண்ட் இட் லைக் பெக்காம் |  | Uncreditted role |
| 2003 | காலாட்படை | ஸ்ரீதர் |  |
| 2004 | வசூல்ராஜா எம்.பி.பி.எஸ் | நீலகண்டன் |  |
| ட்ரீம்ஸ் | ஷக்தி நண்பர் |  |
| 2005 | ஜி | அருண் |  |
| *மஜா* | சிதம்பரம் மகன் |  |
| 2007 | சென்னை 600028 | பழனி |  |
| சத்தம் போடாதே | ரத்தினவேலு |  |
| 2008 | தோழா | ராஜா |  |
| சரோஜா | லட்சுமி கோபால் | கேமியோ தோற்றம் |
| பந்தயம் | சக்திவேல் |  |
| ராமன் தேடிய சீதை | குனசெக்கார் |  |
| 2009 | முத்திரை | சத்தியமூர்த்தி |  |
| பாலைவன சோலை | பிரபு |  |
| 2012 | மயங்கினேன் தயங்கினேன் | முத்துகுமரன் |  |
| 2013 | பிரியாணி |  |  |
| 2014 | என்ன சத்தம் இந்த நேரம் | கதிர் |  |
| ஷிவானி |  | delayed |
| அரண்மனை |  | படபிடிப்பில் |
| மத கஜ ராஜா |  | delayed |
| திருடன் போலீஸ் |  |  |

**குறும்படம்**

* வெள்ளை பூக்கள்
* அகல்யா 2012
* கடல் ராசா

வெளி இணைப்புகள்
---------------

* ஐ.எம்.டி.பி இணையத்தளத்தில் நிதின் சத்யா
**தர்பநாராயண் தாகூர் (Darpanarayan Tagore)** (1731-1793) இவர்தாகூர் குடும்பத்தைச் சேர்ந்தவர. இர் பாதுரியகட்டாவுில் கிளைத்தார். கொல்கத்தாவுக்குச் செல்வதற்கு முன்பு சந்தன்நகரில் உள்ள பிரெஞ்சு கிழக்கிந்திய நிறுவ்னத்தில் திவானாகப் பணியாற்றினார்.  பின்னர் இவர் எட்வர்ட் வீலருக்கு ஒரு வணிகரானார். *எட்வர்ட் வீலர் கர்னல் மோன்சனு*க்குப் பிறகு *வாரன் ஹேஸ்டிங்ஸ்* தலைமையிலான வங்காளத்தின் உச்சக்குழு அமைப்பின் உறுப்பினராக இருந்தார்.   பின்னர் தர்பநாராயணன் வங்காளதேசத்தின் உள்ள ராஜசாகியில் தனது பெயரில் ஒரு பெரிய ஜமீந்தாரி நிலங்களை வாங்கி வங்காளத்தின் முன்னணி ஜமீந்தார்களில் ஒருவராக தன்னை நிலைநிறுத்திக் கொண்டார். இவருக்குப் பிறகு இவரது மகன் கோபி மோகன் தாகூர் பதவிக்கு வந்தார்.

மேலும் காண்க
------------

* நில்மோனி தாகூர்

குறிப்புகள்
-----------

1. ↑  Sumanta Banerjee (1989). *The parlour and the streets: elite and popular culture in nineteenth century Calcutta*. Seagull Books. பக். 28, 49, 148. பன்னாட்டுத் தரப்புத்தக எண்:978-81-7046-063-3.. பார்த்த நாள்: 3 April 2017.
2. ↑  Sirajul Islam (1979). *The Permanent Settlement in Bengal: A Study of Its Operation, 1790–1819*. Bangla Academy.. பார்த்த நாள்: 3 April 2017.
3. ↑  Suniti Kumar Ghosh (1985). *The Indian Big Bourgeoisie: Its Genesis, Growth, and Character*. S.K. Ghosh.. பார்த்த நாள்: 3 April 2017.
4. ↑   *elites in south asia*. CUP Archive.. பார்த்த நாள்: 3 April 2017.
5. ↑   *Bengal: Past and Present*. The Society. 1996.. பார்த்த நாள்: 3 April 2017.
**ஜி. இராகவ ரெட்டி** (G. Raghava Reddy) (பிறப்பு 1928) ஓய்வுபெற்ற இந்தியக் காவல் பணி அதிகாரி, இவர் புதுமையான விவசாயத்திற்கும் பெயர் பெற்றவர். பொதுவுடைமை இயக்கத் தலைவர் டி.நாகி ரெட்டிக்கு எதிரான பிரபலமான வழக்கின் முக்கிய புலனாய்வாளராக இருந்தார். காவல் அதிகாரியாக தனது நீண்ட வாழ்க்கையில், துப்பறியும் படையினரின் தலைவர் போன்ற பல துறைகளில் பணியாற்றினார்.

டி.நாகி ரெட்டி வழக்கு
---------------------

டி. நாகி ரெட்டி ஒரு பிரபலமான பொதுவுடைமை இயக்கத் தலைவராக இருந்தார். அவர் அரசுக்கு எதிராக ஒரு கிளர்ச்சியில் ஈடுபட்ட குற்றவாளியாக் இருந்தார்.  தனது இருபத்தி இரண்டு சகாக்களுடன் பிடிபட்டார். 325 க்கும் மேற்பட்ட சாட்சிகளை உள்ளடக்கிய இந்த வழக்கின் முக்கிய விசாரணையாளராக இராகவன் இருந்தார். நாகி ரெட்டி மற்றும் பிற குற்றம் சாட்டப்பட்டவர்கள் குற்றவாளிகள் என உறுதியானது. நாகி ரெட்டி பிணை ஆணையில் வெளிவந்த பின்னர் இயற்கை மரணம் அடைந்தார். அதே சமயம் குற்றம் சாட்டப்பட்ட இருபத்தி இரண்டு பேரும் சிறைத்தண்டனை அனுபவித்தனர்.

விருதுகள்
---------

இவரது சிறப்பான சேவைக்காக, 1982 ஆம் ஆண்டில் சிறப்பான சேவைக்காக குடியரசுத் தலைவரின் காவலர் பதக்கமும், 1972 இல் சிறந்த சேவைக்காக இந்திய காவலர் பதக்கமும் இவருக்கு வழங்கப்பட்டது.  முப்பது வருட சேவையின் பின்னர், 1986 ஆம் ஆண்டில் காவல்துறை துணை ஆய்வாளாராக பதவி யுஅர்வு பெற்று ஓய்வு பெற்றார்.

ஓய்வுக்கு பின்
--------------

இவர் நாடு முழுவதும் பல காவல் கல்விக்கூடங்களுக்கு தொடர்ந்து வழிகாட்டுகிறார். *ஆஸ் ஐ லுக் பேக்* என்ற இவரது நினைவுக் குறிப்புகள், காவல் ஆராய்ச்சி அமைப்புகளால் பயன்படுத்தப்பட்டுள்ளன. 

இவர், ஒரு வெற்றிகரமான விவசாயியாகவும் அறியப்ப்படுகிறார்.  தரிசு நிலத்தை பசுமையான பண்ணையாக மாற்றுவது போன்ற பல்வேறு விவசாய முறைகளில் இவருக்கு ஆழ்ந்த ஆர்வம் உண்டு.  இந்த பண்ணை பல செய்தித்தாள்களில் மேற்கோள் காட்டப்பட்டுள்ளது.

குறிப்புகள்
-----------

1. ↑  Raghava, G. (2005), *Raghava Reddy Gongidi*, 2008-12-03 அன்று மூலம் பரணிடப்பட்டது, 2009-06-29 அன்று பார்க்கப்பட்டது
2. ↑  Raghava, G. (2005), *As an officer*, 2008-06-22 அன்று மூலம் பரணிடப்பட்டது, 2009-06-29 அன்று பார்க்கப்பட்டது
3. ↑  Pradesh, Andhra (2007-03-18), "Success in the face of adversity", *தி இந்து*, Chennai, India, 2012-11-04 அன்று மூலம் பரணிடப்பட்டது, 2009-06-30 அன்று பார்க்கப்பட்டது
4. ↑  Raghava, G. (2005), *As an officer*, 2008-06-22 அன்று மூலம் பரணிடப்பட்டது, 2009-06-29 அன்று பார்க்கப்பட்டதுRaghava, G. (2005), *As an officer*, archived from the original on 22 June 2008, retrieved 29 June 2009
5. ↑  "The Hindu images". 2011-07-26 அன்று மூலம் பரணிடப்பட்டது. 2009-08-13 அன்று பார்க்கப்பட்டது.
6. ↑  "Waking up to herbal wealth". Archived from the original on 2003-09-01. .
7. ↑  Maheshwari, R. Uma (2003-03-24), "Waking up to herbal wealth", *தி இந்து*, 15 February 2011 அன்று மூலம் பரணிடப்பட்டது, 2009-06-29 அன்று பார்க்கப்பட்டது
8. ↑  The Hindu Business Line : Herbal market poised for healthy growth

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* United States

 |
தனது கலையுலக வாழ்வை நாடகங்களில், திரைப்படங்களில் நடிப்பதன் மூலம் ஆரம்பித்தவரும் திரைப்பட-நாடக நெறியாளராக அறியப்பட்டவருமான தர்மசிறி பண்டாரநாயக்க (Dharmasiri Bandaranayake : Drama & Film Director Script writer Producer) இலங்கையின் களுத்துறை மாவட்டத்தில் வேவிற்ற என்ற இடத்தில் 06.10.1949 இல் பிறந்தார். இவரது surname நீலப் பெருமாள் (Kalukapuge)

இவர் தானே எழுதி இயக்கிய முதல் நாடகமான ‘ஏகா அதிபதி’ 1976 இலிருந்து இன்று வரை 1400 இற்கும் மேற்பட்ட தடவைகள் மேடையேற்றப்பட்டுள்ளது. பிறமொழியல் அமைந்த நாடகங்களின் சிங்கள வடிவத்தினை அனேக தடவைகள் மேடையெற்றி தேசிய நாடகவிழாவில் சிறந்த நாடக இயக்குனர் உட்பட பல விருதுகளைப் பெற்றுள்ள இவரது இறுதியாக வெளிவந்த திரைப்படமான ‘பவதுக்க’ - பௌத்த நாடு என்று சொல்லப்படுகின்ற இலங்கையில் நடைபெற்றுவரும் வன்முறைகள் - யுத்தம் குறித்து, அனைத்துமே விதிப்படி என்ற பௌத்த சித்தாந்தத்தின் மீது கேள்வியை எழுப்பியிருந்தது.

A-9 நெடுஞ்சாலை திறக்கப்பட்டதைத் தொடர்ந்து யாழ்ப்பாணம், வவுனியா, மட்டக்களப்பு, திருகோணமலை ஆகிய மாவட்டங்களுக்கு விஜயம் செய்து இதுவரை 4 சிங்களத் திரைப்பட விழாக்களை நண்பர்களின் உதவியுடன் நடாத்தியுள்ளதுடன் அங்கு சிங்களநாடகங்களையும் மேடையேற்றியுள்ளார். வட-கிழக்கு கலைஞர்களை, மக்களைச் சந்தித்து தமிழர்களின் பாரம்பரியக் கலைகளான நாட்டுக்கூத்து , வில்லுப்பாட்டு, கிராமிய-நாட்டுப்பாடல்கள், இசை, நடனம் இவற்றைப் பார்வையிட்டும் கேட்டும் வியப்படைந்து வடமோடி, தென்மோடி நாட்டுக்கூத்தில் நாடகத்திற்குரிய மிகவும் வலுவான கூறுகள் (strong theatrical elements) இருப்பதையும் நாட்டார் இசையிலும் நடனத்திலும் வலுமிக்க நாடகத்திற்குரிய உருவங்கள் (strong theatrical images) இருப்பதையும் இனம் கண்டு அவற்றை விடியோ செய்ய ஆரம்பித்தார். பேராசிரியர் மௌனகுருவின் இராவணேசன் நாட்டக்கூத்தையும் வட்டுக்கோட்டை நாட்டுக்கூத்தான தர்ம யுத்தத்தையும் விவரணப்படமாக்கி ஆங்கில உபதலைப்புக்களுடன் னஎன வடிவில் ஆவணப்படுத்தி தமிழர்கள் செய்திருக்க வேண்டிய ஒரு அரும்பணியை ஆற்றியுள்ளார்.

தர்மசிறி இந்தியாவில் நடைபெற்ற இராமாயண நாட்டுக்கூத்துத் திருவிழாவிற்குச் சென்று பார்வையிட்டுள்ளதுடன் கேரளா, தமிழ்நாடு சென்று கலைஞர்களுடன் உரையாடி அங்குள்ள கூத்துவகைகளைப் பற்றி அறிந்ததன் வாயிலாக கதகளியையும் சிங்கள நடனத்தையும் இணைத்து இராமயணத்தை சிங்கள மொழியில் தயாரித்துள்ளார்.

சிங்கள நடனவகையிலும் இந்தியாவில் உள்ள நடனவகையிலும் காணப்படும் ஒத்த தன்மைகளை இணைத்து ஆசியாவிற்குரிய பாரம்பரியத்தகை; கொண்ட கலை படைப்பை உருவாக்கும் முயற்சியில் ஈடுபட்டுள்ளார்.

உசாத்துணை
---------

* காலம், டிசம்பர் 2006
**சிங்கே-சூகில் வினை** *( Zincke–Suhl reaction)* பிரீடல்-கிராப்டு ஆல்க்கைலேற்ற வினையின் ஒரு தனிச்சிறப்பு வினையாகக் கருதப்படுகிறது. தியோடர் சிங்கேவும், சூகிலும் முதன்முதலாக இவ்வினையைக் குறித்து விவரித்தனர் 

சிங்கே-சூகில் வினைசிங்கே-சூகில் வினை.

பாரா கிரெசாலை, அலுமினியம் குளோரைடு வினையூக்கி மற்றும் நாற்குளோரோமெத்தேன் கரைப்பான் ஆகியவற்றின் உதவியுடன் சைக்ளோயெக்சாடையீனோனாக மாற்றும் வினையை இவ்வினைக்கு ஒரு எடுத்துக்காட்டாகக் கூறலாம்.
மெல்வின் நியுமேன் என்கிற அமெரிக்க அறிவியல் அறிஞர் 1950 களில் சிங்கே-சூகில் வினை குறித்த ஆழமான ஆய்வுகளை மேற்கொண்டார். இவ்வினை தொடர்பான மேம்படுத்தப்பட்ட செயல்முறைகளையும், இயந்திரத்தன்மையுள்ள ஆய்வுகளையும் அறிவித்தார்.

சிங்கே-சூகில் வினையில் உருவாக்கப்படும் வேதிச்சேர்மமே டையீனால் பென்சீன் மறுசீரமைப்பு வினைக்கு தொடக்கநிலை வேதிப்பொருளாகும்.

மேற்கோள்கள்
-----------

1. ↑  M Newman. *A Study of the Zincke and Suhl Reaction*, *J. Am. Chem. Soc.* 19(6) (1954) p978
2. ↑  M Newman. *The Aluminum Chloride-catalyzed Reaction of Benzotrichloride with p-Cresol*, *J. Am. Chem. Soc.* 19(6) (1954) p985
3. ↑  Zincke, Th.; Suhl. R. (1906). "Ueber die Einwirkung von Tetrachlorkohlenstoff und Aluminiumchlorid auf p-Kresol und p-Kresolderivate". *Chemische Berichte* **39** (4): 4148–4153. doi:10.1002/cber.190603904115.
**மேக்சு லேங்கி தாக்குதல்** (*Max Lange Attack*) இரண்டு குதிரைகள் தடுப்பு, பெட்ரோஃப்சு தடுப்பு, சிகாட்ச்சு பலியாட்டம். மந்திரியின் திறப்பாட்டம், நடுக்கள ஆட்டம், கியுக்கோ பியானோஉள்ளிட்ட பல்வேறு வகையான சதுரங்கத் திறப்பு வரிசைகளில் இருந்தும் தோன்றுகிறது. 

இவற்றில் பொதுவாகக் காணப்படும் இரண்டு நகர்வு வரிசைகள் இங்கு தரப்படுகின்றன. 

1.e4 e5 2.Nf3 Nc6 3.Bc4 Nf6 (இரு குதிரைகள் தடுப்பு) 4.d4 exd4 5.0-0 Bc5 6.e5, மற்றும் 1.e4 e5 2.Nf3 Nc6 3.d4 exd4 4.Bc4 (சிகாட்ச்சு பலியாட்டம்) Bc5 5.0-0 Nf6 6.e5.

1854 ஆம் ஆண்டில் இச்சதுரங்கத் திறப்பை பரிந்துரைத்த செருமானிய மாசுட்டர் மேக்சு லேங்கியின் பெயரால் இச்சதுரங்கத் திறப்பு அழைக்கப்படுகிறது

   


|  |  |
| --- | --- |
|  | இந்தக்கட்டுரை சதுரங்க நகர்த்தல்களை விளக்க இயற்கணித குறிமுறையை பயன்படுத்துகிறது. |

.

6.e5 என்ற வெள்ளையின் நகர்வுக்கு கருப்பு இரண்டு வகையான பதில் நகர்வுகளைத் தரமுடியும். 

6...Ng4 என்ற நகர்வை கருப்பு ஆடலாம். ஆனால் அரிதாக ஆடப்படுகிறது. பொதுவாக 6...d5 என்று ஆடப்படுகிறது. பிரதான நகர்வு வரிசை 7.exf6 dxc4 8.Re1+ Be6 9.Ng5 Qd5 (9...Qxf6?? 10.Nxe6 fxe6 11.Qh5+ எனத் தொடர்கிறது. 

12.Qxc5 தொடர்வது புகழ்பெற்ற ஒரு பொறி வைப்பு ஆகும்.10.Nc3 Qf5 (10...dxc3?? 11.Qxd5 வெற்றி கிடைக்கும் ஏனெனில் 11...Bxd5 முறையற்ற நகர்வு ஆகும்) 11.Nce4 0-0-0 உடன் சிக்கலான ஆட்டம் அமைகிறது.

மாறாக 8.fxg7 Rg8 9.Bg5 நகர்வுகள் வெள்ளைக்கு சாதகமான நகர்வுகளாக அமையும் என்று இலெவ் கட்மானும் சிடீபன் புக்கரும் ஆய்வு செய்து தெரிவித்தனர். இதற்கு கருப்பு வழக்கமாக 9...Be7 10.Bxe7 Kxe7 என்று விளையாடும்.

விளக்க ஆட்டம்
-------------

எச். வேட்டர்–யான் நண் 1986   

1.e4 e5 2.Nf3 Nc6 3.Bc4 Nf6 4.d4 exd4 5.0-0 Bc5 6.e5 d5 7.exf6 dxc4 8.Re1+ Be6 9.Ng5 Qd5 10.Nc3 Qf5 11.Nce4 0-0-0 12.g4 Qe5 13.fxg7 Rhg8 14.Nxe6 fxe6 15.Bh6 d3 16.c3 d2 17.Re2 Rd3 18.Nxc5 Qxc5 19.Rxd2 Ne5 20.Rxd3 cxd3 21.Kg2 Qd5+ 22.Kg3 Qd6 23.Bf4 Rxg7 24.h3 Rf7 25.Qa4 Qc6 26.Qxc6 Nxc6 ½–½

மேற்கோள்கள்
-----------

1. ↑  David Hooper and Kenneth Whyld, *The Oxford Companion to Chess*, Oxford University Press, 1992 (second edition), p. 253. ISBN 0-19-866164-9.
2. ↑  Hooper & Whyld, p. 253.
3. ↑  Vatter–Nunn Chessgames.com
**ஸ்டீவ் இர்வின்** (*Steve Irwin*, பெப்ரவரி 22, 1962 - செப்டம்பர் 4, 2006), ஓர் ஆஸ்திரேலிய இயற்கை ஆர்வலரும், வனவிலங்கு பராமரிப்பு விற்பன்னரும், புகழ் பெற்ற தொலைக்காட்சி நிகழ்ச்சி அமைப்பாளரும் ஆவார். *முதலை வேட்டைக்காரர்* என அழைக்கப்படும் இர்வின், தொலைக்காட்சியில் முதலையுடன் துணிவாக விளையாடி உலகம் முழுவதும் பரவலாக அறியப்பட்டவர். இவர் குயீன்ஸ்லாந்து மாநிலத்தில் உள்ள ஆஸ்திரேலிய விலங்குகள் காட்சிச்சாலையை எடுத்து நடத்தி வந்தவர்.

வாழ்க்கைக் குறிப்பு
-------------------

அவருக்கு இரு குழந்தைகளும் மனைவியும் உள்ளனர். அவருடைய மனைவியும் முதலைகளை பராமரிப்பவர். ஸ்டீவ் இர்வினுடைய தந்தையும் தாயும் கற்றுக்கொடுத்ததுதான் இந்த முதலை விளையாட்டும் பராமரிப்பும். எட்டு வயதிலேயே களத்தில் இறங்கியிருந்திருக்கிறார். 44 வயதில் இறந்த அவர் வெளியுலகுக்கு அறிமுகமானது அவருடைய நண்பர் 1990ல் எடுத்த நிகழ்படக் கோப்புகள் மூலமே.

முதலை ஒன்றிக்கு இர்வின் உணவூட்டும் காட்சி.

இறப்பு
------

கொட்டும் திருக்கை (ஸ்டிங்கிறே) என்னும் நீர்வாழ் விலங்கு. இதற்கு அட்டவண்ணைத் திருக்கை என்றும் பெயர்
செப்டம்பர் 4, 2006 இல் தண்ணீரில் ஆபத்தான விலங்கினங்கள் பற்றிய ஒரு விளக்கப் படம் எடுக்கும்பொழுது பெருந்திருக்கை (*stingray*) என்றும் அட்டவண்ணைத் திருக்கை என்றும் சொல்லப்படும் ஒரு கொட்டும் திருக்கைமீன் எனப்படும் ஒருவகை நீர்வாழ் இனத்தின் தாக்குதலுக்கு உள்ளாகி இறந்தார். ஆஸ்திரேலியாவின் வரலாற்றில் இந்த திருக்கை மீனினம் தாக்கி இறந்தவர்கள் மொத்தம் மூன்றே மூன்று பேர் தான் என்று சொல்லப்படுகின்றது. முதல் இரண்டு தாக்குதல்களும் 1938 இலும் 1945 இலும் நடந்தன.

வெளி இணைப்புக்கள்
-----------------

* Crocodile Hunter.com பரணிடப்பட்டது 2006-09-08 at the வந்தவழி இயந்திரம்
* முதலை ஆர்வலர் மரணம்
* இர்வினின் மரணம் பற்றிய வீடியோ செய்தி
* அனிமல் பிளாநெட்
* What Lies Beneath,
* ABC இல் ஸ்டீவ் இர்வின், 2003.
* ABC இல் ஸ்டீவ் இர்வின் 2004.
* ஸ்டீவ் இர்வினுக்கு கார்டூன் அஞ்சலி
**கதிரியக்க சிகிச்சை மற்றும் அணுசக்தி மருத்துவ நிறுவனம்** ( *Institute of Radiotherapy and Nuclear Medicine*) பாக்கித்தான் நாட்டிலுள்ள  கைபர் பக்துன்வா மாகாணத்தின் தலைநகரமான பெசாவரில் அமைந்துள்ள கைபர் மருத்துவக் கல்லூரியில் இந்நிறுவனம் உள்ளது. பாக்கித்தான் அணுக்கரு ஆற்றல் ஆணையம் நடத்தும் 18 புற்றுநோய் மருத்துவமனைகளில் இதுவும் ஒன்றாகும். பாக்கித்தானின் சுகாதாரத் துறையை மேம்படுத்துவதற்காக அணுசக்தி தொழில்நுட்பத்தை பயன்படுத்துவதற்கு பாக்கித்தான் அணுக்கரு ஆற்றல் முகமை முன்னுரிமை அளித்து வருகிறது. 

அணுக்கரு மருத்துவம், புற்றுநோயியல் மற்றும் கதிரியக்க சிகிச்சை நிறுவனத்தைச் சேர்ந்த நோயாளிகளுக்கு இலவசமாக அல்லது சலுகைக் கட்டணத்தில் சிகிச்சை அளிக்க இங்கு முன்னுரிமை அளிக்கப்படுகிறது. தேசிய புற்றுநோய் விழிப்புணர்வு மற்றும் புற்றுநோயிலிருந்து பாதுகாத்தல் திட்டத்தின் ஒரு பகுதியாக இந்நடவடிக்கை கருதப்படுகிறது. 

கதிரியக்க சிகிச்சை மற்றும் அணுசக்தி மருத்துவ நிறுவனம் 1975 ஆம் ஆண்டு நிறுவப்பட்டது. கைபர் பக்துன்வா மாகாணத்தில் நிறுவப்பட்ட முதலாவது மற்றும் மிகப்பெரிய மருத்துவ நிறுவனம் இதுவே ஆகும். புற்றுநோயாளிகளைக் கண்டறிதல் மற்றும் முழுமையாகச் சிகிச்சை அளித்து குணப்படுத்துதல் மற்றும் கட்டுப்படுத்துதால் இந்நிறுவனத்தின் நோக்கமாகும். புற்றுநோய் சிகிச்சை மற்றும் கட்டுப்பாடு குறித்த கருத்தரங்குகள், பட்டறைகளை ஏற்பாடு செய்து இந்நோய் தொடர்பான விழிப்புணர்வையும் இந்நிறுவனம் செய்துவருகிறது. ஆப்கானிசுத்தானிலிருந்து வருகை தரும் நோயாளிகள் உட்பட கைபர் பக்துன்வா மாகாணம் மற்றும் இதைச்சுற்றியுள்ள பகுதிகளில் இருந்து வரும் நோயாளிகளென ஆண்டுக்கு 53000 பேருக்கு இந்நிறுவனத்தில் சிகிச்சையளிக்கப்படுகிறது. 
பாக்கித்தான் அணுசக்தி முகமையின் ஆதரவின் கீழ் செயல்படும் 5 ஆவது நிறுவனம் கதிரியக்க சிகிச்சை மற்றும் அணுசக்தி மருத்துவ நிறுவனம் ஆகும் பின்வரும் அலகுகள் இந்நிறுவனத்தில் இயங்குகின்றன. 

கதிரியக்க சிகிச்சைப் பிரிவு
அணுக்கரு மருத்துவப் பிரிவு
புற்று நோய்க்குறியியல் பிரிவு
புற்றுநோய் பராமரிப்புப் பிரிவு

மேற்கோள்கள்
-----------

1. ↑
2. ↑
3. ↑  "institute of radiotheraphy and nuclear medicine (IRNUM), peshawar". 21 January 2014 அன்று பார்க்கப்பட்டது.
4. ↑  www.paec.gov.pk/irnum
**இரு வர்க்கங்களின் கூடுதல் மீதான பெர்மாவின் தேற்ற**த்தின்படி, ஒரு ஒற்றைப் பகாஎண்ணானது, மாடுலோ  4 ஐப்பொறுத்து எண் 1 க்குச் சமானமாக இருந்தால், இருந்தால் மட்டுமே, அதனை இரு வர்க்கங்களின் கூடுதலாக எழுதமுடியும்

தேற்றத்தின் கூற்று
*p* ஒரு ஒற்றைப் பகாஎண் எனில்:

{\displaystyle p\equiv 1{\pmod {4}}} என இருந்தால், இருந்தால் மட்டுமே, அதனை
{\displaystyle p=x^{2}+y^{2},\,} (*x* , *y* முழு எண்கள்) என எழுதமுடியும்.
எடுத்துக்காட்டுகள்
5, 13, 17, 29, 37, 41 ஆகிய ஒற்றைப் பகாஎண்கள் மாடுலோ  4 ஐப்பொறுத்து எண் 1 க்குச் சமானமாக உள்ளன. இவற்றை இரு முழு எண்களின் வர்க்கங்களின் கூடுதலாக எழுதலாம்:

{\displaystyle 5=1^{2}+2^{2},\quad 13=2^{2}+3^{2},\quad 17=1^{2}+4^{2},\quad 29=2^{2}+5^{2},\quad 37=1^{2}+6^{2},\quad 41=4^{2}+5^{2}.}

நிறுவல்
-------

பகாஎண்கள் மட்டுமில்லாமல் நேர்முழு எண்களையும் இரு வர்க்கங்களின் கூடுதலாக எழுதலாம் என்பதை முதன்முறையாகக் கண்டறிந்தவர் கணிதவியலாளர் ஆல்பர்ட் ஜிரார்டு ஆவார். எனினும் அவரது காலத்திற்குப் பின்னரே 1634 இல், இந்த முடிவு வெளியானது. கணிதவியலாளர் பெர்மா, திசம்பர் 25, 1640 இல், பிரெஞ்சு கணிதவியலாளர் மாரின் மெர்செனெக்கு எழுதிய கடிதத்தில், இத் வர்க்கங்களின் கூடுதல் தொடர்பான இத் தேற்றத்தை எழுதியிருந்தார்.

ஆனால் பெர்மா இத் தேற்றத்தின் நிறுவலை எங்கும் எழுத்துபூர்வமாகத் தரவில்லை. முதல் நிறுவலை முறையாக அளித்தவர் ஆய்லர் ஆவார். 1747, 1749 ஆம் ஆண்டுகளில் கணிதவியலாளர் கிறிஸ்டியன் கோல்டுபேச்சுக்கு (Christian Goldbach) ஆய்லர் எழுதிய கடிதங்களில் இந் நிறுவல் குறித்துத் தெரிவித்த ஆய்லர், 1752-1755 இல் இந் நிறுவலை இரு கட்டுரைகளாக வெளியிட்டார். 1775 ஆம் ஆண்டில் கணிதவியலாளர் லெக்ராஞ்சி அவரது இருபடி வடிவின் ஆய்வை அடிப்படையாகக் கொண்டு இத் தேற்றத்திற்கு ஒரு நிறுவலைக் கண்டறிந்தார். கணிதவியலாளர் காசால் இந் நிறுவல் எளிமைப்படுத்தி வெளியிடப்பட்டது. இவை தவிர பல நிறுவல்கள் வேறுசில கணிதவியலாளர்களாலும் கண்டுபிடிக்கப்பட்டுள்ளன.

தொடர்புடைய முடிவுகள்
--------------------

செப்டம்பர் 25, 1654 இல் பாஸ்கலுக்கு எழுதிய கடிதத்தில், இம் முடிவுடன் தொடர்புடைய ஒற்றைப் பகாஎண்களுக்கான இரு முடிவுகளை பெர்மா அறிவித்தார்:

{\displaystyle p} ஒற்றைப் பகாஎண் எனில்,

* {\displaystyle p=x^{2}+2y^{2}\Leftrightarrow p\equiv 1{\mbox{ or }}p\equiv 3{\pmod {8}},}
* {\displaystyle p=x^{2}+3y^{2}\Leftrightarrow p\equiv 1{\pmod {3}}.}

மேலும்:

20*k* + 3 அல்லது 20*k* + 7 வடிவில் அமைந்த இரு பகாஎண்கள் *p, q* எனில்: 

* {\displaystyle pq=x^{2}+5y^{2}}.

பின்னர் ஆய்லர் இதனை கீழ்க்காணும் கணிப்பாக மேம்படுத்தினார்:

* {\displaystyle p=x^{2}+5y^{2}\Leftrightarrow p\equiv 1{\mbox{ or }}p\equiv 9{\pmod {20}},}
* {\displaystyle 2p=x^{2}+5y^{2}\Leftrightarrow p\equiv 3{\mbox{ or }}p\equiv 7{\pmod {20}}.}

பெர்மா, ஆய்லர் இருவரது முடிவுகளும் லெக்ராஞ்சியால் நிறுவப்பட்டது.

மேற்கோள்கள்
-----------

1. ↑  L. E. Dickson, History of the Theory of Numbers, Vol. II, Ch. VI, p. 227.
2. ↑  De numerus qui sunt aggregata quorum quadratorum. (Novi commentarii academiae scientiarum Petropolitanae 4 (1752/3), 1758, 3-40)
3. ↑  Demonstratio theorematis FERMATIANI omnem numerum primum formae 4n+1 esse summam duorum quadratorum. (Novi commentarii academiae scientiarum Petropolitanae 5 (1754/5), 1760, 3-13)
இலங்கையில் பயன்படுத்தப்படும் பாரம்பரிய சுண்ணாம்புச் சூளையின் கட்டுமானம்
தமிழர் தாயகப் பகுதிகளில் சுண்ணாம்பு மிகுந்து கிடைப்பதால் நீண்டகாலமாக **தமிழர்கள் சுண்ணாம்புத் தொழிலில்களில்** ஈடுபட்டு வருகிறார்கள். சுண்ணாம்பு உறுதியான கட்டிடங்களைக் கட்ட (சுண்ணாம்புச் சாந்து), வெள்ளைப் பூச்சடிக்க, மண்ணில் அமிலத்தன்மையைக் குறைக்க, உரமாக, கல்சியம் ஐதரொசைட் தயாரிக்க, வெளிற்றும் தூள் தயாரிக்க எனப் பலப் பயன்பாடுகளைக் கொண்டது. யாழ்ப்பாணப் பகுதியில் சுண்ணாம்பைப் பயன்படுத்தி கட்டிடங்கள் கட்டப்பட்டுகின்றன.

சுண்ணம்புச் சூளை அமைப்புகளும் நடைபெறும் தாக்கங்களும்
----------------------------------------------------

கல்சியம் காபனேற்று மூலங்களான சிப்பி, சுண்ணம்புக் கல் முதலானவற்றிலிருந்து சுட்டசுண்ணாம்பை பெறுவதற்கு சூளைகள் பயன்படுத்தப்படுகின்றன.
இங்கு நடைபெறும் வேதியியல் தாக்கம்

CaCO3 + வெப்பம் → CaO + CO2
இந்த தாக்கம் சிறப்பாக நடைபெறும் வெப்பநிலை 900 °C (1650 °F; இல் பெறப்படும் CO2 இன் பகுதி அமுக்கம் 1 வளிமாண்டலமாகவும் வெப்பநிலை 1000 °C (1800 °F; இல் பெறப்படும் CO2 இன் பகுதி அமுக்கம் 3.8 வளிமண்டலமாகவும்) இருக்கும். இதுவிரைவான சுண்ணம்பை பெறும் வெப்பநிலைகளாகும் இந்தியா,இலங்கை போன்ற நாடுகளில் பாரம்பரிய சுண்ணாம்புச் சூளைகள் பயன்படுத்தப்படுகின்றன. மேற்கு நாடுகளில் புதிய சூளை அமைப்புகள் காணப்படுகின்றன.

அமெரிக்க நவீன சுழல் சுண்ணாம்புச் சூளை

மேற்கோள்கள்
-----------

1. ↑  இலங்கையின் இயற்கை வளங்கள்
2. ↑  CRC *Handbook of Chemistry and Physics*, 54th Ed, p F-76
3. ↑  Parkes, G.D. and Mellor, J.W. (1939). *Mellor's Modern Inorganic Chemistry* London: Longmans, Green and Co.

வெளி இணைப்புகள்
---------------

* அழிந்து வரும் சுண்ணாம்பு தொழில்
[*தொடர்பிழந்த இணைப்பு*]
* வாழைக்கு சுண்ணாம்பு உரமிடும் ஈரோடு விவசாயிகள் (படம்)
**கொருக்கத்தண்டலம் கிராமம் வாலீஸ்வரர் கோயில்** தமிழ்நாட்டில் திருவள்ளூர் மாவட்டம், கொருக்கத்தண்டலம் கிராமம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வாலீஸ்வரர், வருனேஸ்வரி சன்னதிகளும், சண்டிகேஸ்வரர், நந்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் சித்திரைத்திருவிழா முக்கிய திருவிழாவாக நடைபெறுகிறது. கார்த்திகை மாதம் தீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
தமிழ் இலக்கணத்தில் **கொற்ற வள்ளை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "கொற்றம்" என்பது வெற்றியைக் குறிக்கும். "வள்ளை" என்பது ஒரு பாடல் வகை, பெண்கள் நெல் குற்றும்போது தலைவனைப் புகழ்ந்து பாடுவது. எனவே, போரில் வென்ற அரசனைப் புகழ்வதையும், பகைவர் நாடு அழிவதற்காக வருந்துவதையும் பொருளாகக் கொள்ளும் இத்துறை "கொற்றவள்ளை" எனப்பட்டது. 

இதனை விளக்க, மன்னனின் புகழைச் சொல்லிப் பகைவர் தேசம் அழிவதற்கு இரங்கியது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*மன்னவன் புகழ்கிளந்து*
*ஒன்னார்நாடு அழிபுஇரங்கின்று*

எடுத்துக்காட்டு
---------------

*தாழார மார்பினான் தாமரைக்கண் சேந்தனவால்*
*பாழாய்ப் பரிய விழிவதுகொல் - யாழாய்ப்*
*புடைத்தேன் இமிர்கண்ணிப் பூங்கட் புதல்வர்*
*நடைத்தேர் ஒலிகறங்கும் நாடு*
- புறப்பொருள் வெண்பாமாலை 41.

குறிப்பு
--------

1. ↑  இராமசுப்பிரமணியன், வ. த. 2009. பக். 71

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
*

இவற்றையும் பார்க்கவும்
----------------------

* பொருள் இலக்கணம்
**இசுடெல்லர்டிரோன்** [Stellardrone] என்பது மின்னணு இசை வகையில் ஒன்றான சூழிசையை உருவாக்கும் எட்கராசு சாகேவிசியசு (Edgaras Žakevičius) என்ற இசையமைப்பாளரின் புனைபெயர். 1987ல் லிதுவேனியா நாட்டின் வில்னியசில் பிறந்த இவர் 2007லிருந்து இசையமைக்கத் தொடங்கினார்.

இசை
---

கணினியிசைத் தொழில்நுட்பத்தைக் கொண்டு உருவாக்கப்படும் ரீசன், ஏபில்டன் லைவ், ஆடாசிட்டி உள்ளிட்ட மென்பொருள்களைப் பயன்படுத்தியே எட்கராசு இசை அமைக்கின்றார்; இசையில் முறையான பயிற்சி இல்லையெனினும் நீங்காத ஆர்வம் மட்டுமே தொடர்ந்து இவர் இசையை உருவாக்கக் காரணமாகின்றது. பிரையன் ஈனோ, கிளாசு இசுகூல்சு, பீட் நாம்லுக், ஜான் செர்ரீ ஆகியோரின் இசை மூலம் தன் இசையமைப்பிற்கான அகத்தூண்டலைப் பெறுவதாகக் குறிப்பிடுகின்றார்.

பெரும்பாலானோரைச் சென்றடைவதற்காகவும் கலைநயம் பாராட்டும் சமூகத்தைப் பேணுவதற்காகவும் இசையை உருவாக்குவோருக்கும் கேட்போருக்கும் இடையே ஒருமித்த உணர்வை உருவாக்குவதற்காகவும் இவர் உருவாக்கும் இசைத் தொகுப்புகளை கட்டணமின்றியே வெளியிடுகின்றார்.

மேற்கோள்கள்
-----------

1. ↑  "Interview With Electronic Musician, Stellardrone". 02 சூலை 2021 அன்று பார்க்கப்பட்டது. Check date values in: `|access-date=` (உதவி)
ஒரு சட்லாடா ஒரு பாரம்பரிய ஐதராபாத் நெக்லஸ் ஆகும். இதில் 400க்கும் மேற்பட்ட முத்துக்கள் உள்ளன
**ஐதராபாத்தின் முத்துகள்** ( *Hyderabadi pearls* ) ஐதராபாத்து நகரம் இந்தியாவின் முக்கிய முத்து வர்த்தக மையமாகக் கருதப்படுகிறது. இதன் காரணமாக இந்த நகரம் "முத்து நகரம்" என்றும் அழைக்கப்படுகிறது. வர்த்தகத்திற்காக அர்ப்பணிக்கப்பட்ட மிகவும் குறிப்பிடத்தக்க பகுதி ஐதராபாத்திற்கு வெளியே சந்தன்பேட்டை என்று அழைக்கப்படும் கிராமமாகும், இதில் கிட்டத்தட்ட கிராம மக்களும் முத்துக்களை துளையிடும் நுட்பமான கலையில் ஈடுபட்டுள்ளனர். இது அவர்கள் பல தலைமுறைகளாக கடைப்பிடித்து வந்த ஒரு திறமையாகும். இந்த நடைமுறை நகரத்தை இந்தியாவின் மிகப்பெரிய முத்து துளையிடும் இடங்களில் ஒன்றாக மாற்றுகிறது.

பின்னணி
-------

குதுப் ஷாஹி மன்னர்கள் மற்றும் ஐதராபாத் நிசாம் ஆகியோரின் ஆதரவின் காரணமாக ஐதராபாத்தில் முத்துத் தொழில் செழித்து வளர்ந்தது.  முத்துக்கள் இந்த அரச வாடிக்கையாளர்களின் பாரம்பரிய அடையாளங்களின் ஒரு பகுதி மட்டுமல்ல, முத்துக்களின் வடிவமானது குணப்படுத்தும் மற்றும் அழகுபடுத்தும் பண்புகளைக் கொண்டிருப்பதாக நம்பப்படுகிறது. இளவரசிகள் தங்கள் பிறந்தநாளில் அவர்களின் முத்துக்களுக்கு எதிராக எடை தங்களை அடை போட்டதாகக் கூறப்பட்டது. நிசாம்களில் பணக்காரர்களாகக் கருதப்படும் மிர் ஒஸ்மான் அலி கான், அவரது அரண்மனைகளின் அடித்தளத்தில் முத்து சாக்குகளை பதுக்கி வைத்திருந்ததாகக் கூறப்படுகிறது. 

ஐதராபாத்தில் முத்து வர்த்தகத்திற்கு முன்பு, முத்துக்கள் ஈராக்கின் பசுராவிலிருந்து பெறப்பட்டன. இந்த நகரத்திலிருந்து வரும் முத்துக்கள் வங்காள விரிகுடாவில் காணப்பட்டதைப் போலல்லாமல் அதன் கடினத்தன்மைக்கு மதிப்பளிக்கப்பட்டன. அவை மென்மையானவை. இதனால் குறைந்த காலமே நீடித்தது. இருப்பினும், எண்ணெய் கண்டுபிடிப்பும் பின்னர் எண்ணெய் தொழில்கள் நிறுவப்பட்டதும் பாரசீக வளைகுடாவை மாசுபடுத்தியது. இது பசுராவில் முத்து வர்த்தகம் வீழ்ச்சியடைய வழிவகுத்தது. பின்னர், முத்து வணிகர்கள் ஐதராபாத்தை நோக்கி ஈர்க்கப்பட்டனர். பசுராவிலிருந்து பல முத்து கைவினைஞர்களும் பல நூற்றாண்டுகளுக்கு முன்பு ஐதராபாத்திற்கு குடிபெயர்ந்தனர்.

மேற்கோள்கள்
-----------

1. 1 2  "Telangana Tourism - Visit for all reasons & all seasons" (in en). Archived from the original on 2018-08-27. .
2. ↑  Dobbie, Aline (2006). *India: The Elephant's Blessing*. Cambridgeshire: Melrose Press Limited. பக். 21. பன்னாட்டுத் தரப்புத்தக எண்:1905226853. .
3. ↑  Johari, Harish (1996). *The Healing Power of Gemstones: In Tantra, Ayurveda, and Astrology*. Rochester, VT: Destiny Books. பக். 72. பன்னாட்டுத் தரப்புத்தக எண்:9780892816088.

வெளி இணைப்புகள்
---------------

* Current pearl industry
* History

விக்கிமீடியா பொதுவகத்தில்,  
 ***ஐதராபாத்தின் முத்துகள்***   
என்பதின் ஊடகங்கள் உள்ளன.
துணை லெப்டினென்ட் இரீதி **சிங்** (Riti Singh) இந்தியக் கடற்படை போர்க்கப்பல்களில் இருந்து இயங்குவதற்காக நியமிக்கப்பட்ட முதல் இரண்டு பெண்களில் இரீதி சிங்கும் ஒருவர், மற்றொருவர் குமுதினி தியாகி ஆவார்.

ஆரம்ப கால வாழ்க்கை
------------------

நான்கு தலைமுறைகளாக ஆயுதப்படைகளில் பணியாற்றிய வரலாற்றைக் கொண்ட ஒரு குடும்பத்தில் இருந்து இவர் வருகிறார். இவரது தாத்தா இந்தியத் தரைப்படையில் சமிக்ஞைகள் அதிகாரியாக பணியாற்றினார். இவரது தந்தை கமாண்டர் எஸ்.கே.சிங் இந்தியக் கடற்படையில் இருந்து ஓய்வு பெற்றார்.  இவரது தாயார் ஒரு ஆங்கில ஆசிரியர், இவருக்கு இரியா என்ற மூத்த சகோதரி உள்ளார். 

இவர் 1996 இல் உத்தரபிரதேசத்தில் பிறந்தார். இவரது குடும்பம் வசித்து இங்கு வருகிறது. இவர்கள் 2002 ல் தெலங்காணாவின் ஐதராபாத்துக்குச்சென்றனர். இவர், கணினி அறிவியலில் இளங்கலை தொழில்நுட்பம் பெற்றவர்.

தொழில்
------

கொச்சியின் தெற்கு கடற்படை கட்டளையிலிருந்து 22 வது அதிகாரிகள் பயிற்சி கழக கண்கானிப்பாளர் பாடத்திட்டத்தை  முடித்தார்.  சோர்டிஸ் மற்றும் சிமுலேட்டர் விமானங்கள் உட்பட 60 மணிநேர பறக்கும் பயிற்சி இதில் அடங்கும். 

செப்டம்பர் 21, 2020 அன்று, இந்திய கடற்படையின் ஹெலிகாப்டர் கடற்படையில் ஒரு கண்காணிப்பாளராக (வான்வழி தந்திரோபாயம்) சேர்க்கப்பட்டார். கொச்சியின் ஐ.என்.எஸ் கருடாவில் நடைபெற்ற ஒரு விழாவில், "கண்காணிப்பாளகள்" என்று பட்டம் பெற்றதற்காக "சிறகுகள்" வழங்கப்பட்ட நான்கு பெண்கள் அதிகாரிகள் மற்றும் இந்திய கடலோர காவல்படையின் மூன்று அதிகாரிகள் உட்பட 17 அதிகாரிகள் குழுவில் அவர் ஒருவராக இருந்தார். விழாவுக்கு தலைமை தாங்கிய தலைமை பணியாளர் அதிகாரி (பயிற்சி) அட்மிரல் ஆண்டனி ஜார்ஜ், இது ஒரு முக்கிய சந்தர்ப்பமாக எடுத்துரைத்தார். 
இவரது பணிகள் நீண்ட கால பயணங்கள் உட்பட முன்னணி இந்திய கடற்படை போர்க்கப்பல்களில் இருக்கும் என்று எதிர்பார்க்கப்படுகிறது.

மேலும் காண்க
------------

* குமுதினி தியாகி
* சிவாங்கி
* அவானி சதுர்வேதி
* மோகனா சிங்
* பாவனா காந்த்
* குஞ்சன் சக்சேனா
* கிரண் செகாவத்

குறிப்புகள்
-----------

1. ↑  "In a first, 2 women officers to operate helicopters from Indian Navy warships". *Hindustan Times* (ஆங்கிலம்). 2020-09-21. 2020-09-26 அன்று பார்க்கப்பட்டது.
2. ↑  "Meet the lady officers making naval history". *Rediff* (ஆங்கிலம்). 2020-09-27 அன்று பார்க்கப்பட்டது.
3. 1 2  "Been waiting for this moment all my life: Sub Lieutenant Riti Singh's dreams take 'wing'". *The New Indian Express*. 2020-09-27 அன்று பார்க்கப்பட்டது.
4. ↑  "Observer - Join Indian Navy | Government of India". *www.joinindiannavy.gov.in*. 2020-09-26 அன்று பார்க்கப்பட்டது.
5. ↑  "2 महिला अफसरों को पहली बार वॉरशिप पर तैनात करेगी नौसेना, ये हेलिकॉप्टरों को ऑपरेट करेंगी; राफेल को भी पहली महिला पायलट जल्द मिलेगी". *Dainik Bhaskar* (இந்தி). 2020-09-21. 2020-09-26 அன்று பார்க்கப்பட்டது.
6. ↑  "Designating enemies, pointing out targets will be my job: Navy woman officer picked for deployment on warship". *www.timesnownews.com* (ஆங்கிலம்). 2020-09-26 அன்று பார்க்கப்பட்டது.
7. ↑  "Women Officers in Helicopter Stream of Indian Navy". *pib.gov.in*. 2020-09-26 அன்று பார்க்கப்பட்டது.
8. ↑  "2 women officers to operate choppers from warships". *Rediff* (ஆங்கிலம்). 2020-09-26 அன்று பார்க்கப்பட்டது.
**ஐதா** (*Aidha*) என்பது சிங்கப்பூரில் உள்ள ஓர் அரசு சாரா அமைப்பாகும். வெளிநாட்டு வீட்டுத் தொழிலாளர்கள் மற்றும் குறைந்த வருமானம் உடைய பெண்களுக்கு நிதி கல்வியறிவு மற்றும் சுய-மேம்பாட்டு பயிற்சித் திட்டங்களை இவ்வமைப்பு வழங்குகிறது. மேலும் நிலையான செல்வத்தை உருவாக்குவதன் மூலம் அவர்களின் வாழ்க்கைத் தரத்தை மாற்றிக் கொள்ள அவர்களுக்கு அதிகாரம் அளிக்கிறது.    

சிங்கப்பூரில் உள்ள ஒரே ஒரு தன்னார்வ தொண்டு நிறுவனம் ஐதா மட்டுமேயாகும். வீட்டுப் பணியாளர்களுக்கு தங்கள் பணத்தை எவ்வாறு நிர்வகிப்பது மற்றும் தொழில்களை எவ்வாறு தொடங்குவது என்று கற்பிப்பதில் நிபுணத்துவம் பெற்ற அமைப்பாக செயல்படுகிறது.

வரலாறு
------

2001 ஆம் ஆண்டு சமூக ஆர்வலரான மெலிசா கிவீ மற்றும் எழுத்தாளர் ஆட்ரி சின் ஆகியோர் சிங்கப்பூரில் உள்ள வீட்டுத் தொழிலாளர்கள் தங்கள் வறுமை சுழற்சியில் இருந்து வெளியேற உதவுவதற்காக நிதி கல்வியறிவுத் திட்டத்தைத் தொடங்கினர். ஐ.நா. மகளிர் சிங்கப்பூர் என்ற அரசு சாரா அமைப்பு 2005 ஆம் ஆண்டில் மறுசீரமைப்பு காரணமாக நிறுத்தப்படும் வரை இந்த திட்டத்தை இயக்குவதில் ஈடுபட்டிருந்தது. திட்டத்தைத் தொடர சிங்கப்பூர் ஐ.நா. பெண்கள் அமைப்பின் சில உறுப்பினர்கள் 2006 ஆம் ஆண்டில் ஐதாவை அமைக்க முடிவு செய்தனர். 

ஐதா என்பது ஒரு சமசுகிருத சொல்லாகும். இதன் பொருள் "நாம் விரும்புவது" என்பதாகும்.

பயிற்சி திட்டங்கள்
------------------

வீட்டுப் பணியாளர்கள் தங்கள் குடும்பங்களுக்கு ஒரு நிலையான வணிகத்தைத் தொடங்க தேவையான சேமிப்புப் பழக்கங்களையும் திறன்களையும் வளர்த்துக் கொள்ள பின்வரும் படிப்புகள் இவ்வமைப்பால் வழங்கப்படுகின்றன.

* நிதி கல்வியறிவு பாடநெறி (பணம் மேலாண்மை போன்றவை)
* கணினி கல்வியறிவு படிப்பு
* தலைமைத்துவ படிப்பு
* தொழில் முனைவோர் திறன் படிப்பு

மேற்கோள்கள்
-----------

1. 1 2  Tan, Amelia (20 September 2014). "Maids get help to break out of poverty". *The Straits Times*. 2016-12-23 அன்று பார்க்கப்பட்டது.
2. ↑  Kajai, Iffah Durrah (26 May 2016). "Helping women build a better future for themselves". *The New Paper*. 2016-12-23 அன்று பார்க்கப்பட்டது.
3. ↑  Tai, Janice (18 December 2016). "Maid who left Singapore as a businesswoman". *The Straits Times*. 2016-12-23 அன்று பார்க்கப்பட்டது.
4. ↑  Merdikawati, Nurina (7 January 2014). "Aini's Success: A Domestic Worker's Journey to Make a Difference". *globalindonesianvoices.com*. 2016-02-13 அன்று மூலம் பரணிடப்பட்டது. 2016-12-23 அன்று பார்க்கப்பட்டது.

புற இணைப்புகள்
--------------

* அதிகாரப்பூர்வ இணையதளம்
**இருகாரத்துவ எசுதர்** (Dibasic ester) என்பது இரண்டு கார்பாக்சிலிக் அமிலங்களின் எசுதர் ஆகும். பயன்பாட்டின் அடிப்படையில் ஆல்ககாலானது, மெத்தனால் அல்லது அதிக மூலக்கூறு எடை கொண்ட ஒற்றை ஆல்ககால்களாகவும் இருக்கலாம்.

தயாரிப்பு
---------

பல்வேறு மெத்தில் இருகாரத்துவ எசுதர்களின் கலவைகள் வணிக ரீதியாக அடிபிக் அமிலம், குளுடாரிக் அமிலம் மற்றும் சக்சீனிக் அமிலம் போன்ற குறுகிய சங்கிலித்தொடர் அமிலங்களிலிருந்து தயாரிக்கப்படுகிறது.

பண்புகள்
--------

* இலேசான பழத்தின் மனம் கொண்டது.
* எளிதில் தீப்பற்றாதது.
* எளிதில் மக்கும் தன்மையுடையது.
* அரிக்கும் தன்மையற்றது
* கார்பன்-8 - கார்பன்-10 வரையிலான ஆல்ககால்களைக் கொண்ட தாலேட்டுகள், அடிப்பேட்டுகள் மற்றும் அசிலேட்டுகள் ஆகியவற்றின் இரு காரத்துவ எசுதர்கள் உயவுப்பொருட்கள், சுழல் முடிச்சுகள் மற்றும் சேர்க்கைப் பொருட்கள் போன்ற வணிகப் பயன்பாட்டைக் கொண்டவையாக உள்ளன.

### பயன்கள்

வண்ணப்பூச்சுகள், கம்பிச்சுருளுகளுக்கான பூச்சுகள், வண்ணப்பூச்சுத் துண்டுகள், நெகிழியாக்கிகள், பிசின்கள், விரிசல்களை அடைக்கும் வேதிப்பொருட்கள், பாலிஆல்ககால்கள், கரைப்பான்கள், மண் உறுதிப்படுத்துதல், கூழ்மப்பிரிப்பு, பயிர் பாதுகாப்பு பொருட்கள், ஒட்டும் பொருட்கள் போன்றவையாக பயன்படுகின்றன.

மேற்கோள்கள்
-----------

1. ↑  "Dibasic Esters". Chemical Online. 2007. 2007-12-28 அன்று பார்க்கப்பட்டது.
2. 1 2  "DBE: Solvents in Balance with the Environment". INVISTA. 2005. 2007-12-28 அன்று பார்க்கப்பட்டது.
3. ↑  "About Dibasic Esters". Hatco. 2010-02-18 அன்று பார்க்கப்பட்டது.
இயூன்யின்னில் உள்ள புத்தர் சிலை, *The passing of Korea* (1906) by the American Protestant missionary Homer Bezaleel Hulbert. எனும் விக்கித்தரவு ஒளிப்படம்

**கொரியாவில் சமயம்** *(Religion in Korea)* பல்வேறுபட்ட மரபுகளை உள்ளடக்குகிறது. கொரியாவின் அல்லது கொரிய மக்களின் உள்நாட்டுச் சமயம் கொரியச் சாமனியம் எனும் வெறியாட்டச் சடங்குகள் ஆகும். கொரிய வரலாற்றில் பழைய நூற்றாண்டுகளில் புத்தமதம் ஓங்கியிருந்த்து. எனினும் இது யோசியோன் பேரரசில் பெரிதும் ஒடுக்கப்பட்டது. இக்காலத்தில் கொரியக் கன்பியூசனியம்அரசு சமயமாக ஆதரிக்கப்பட்டது. 19 ஆம் நூற்றாண்டின் பிற்பகுதியில் அறிவாளிகளால் யோசியோன் ஆட்சியின் இறுதிப் பத்தாண்டுகளில் கிறித்துவம் பரப்பப்பட்டது. அப்போது கன்பியூசனியச் சமூகம் வேகமாக குலையலானது.

1945 ஆம் ஆண்டின் கொரியப் பிரிவினைக்குப் பின் வடகொரியாவிலும் தென்கொரியாவிலும் சமய வாழ்க்கை அரசியல் சிந்தனைக் கட்டமைப்புகளால் பெரிதும் வேறுபடலானது:

* **தென்கொரியாவில் சமயம்** கிறித்துவ, புத்தமத எழுச்சியைக் கண்டது. பல பத்தாண்டுகளாக ஒடுக்கப்பட்ட கொரியச் சாமனியமும் மீளெழுச்சி கண்டது. இப்போது சாமனியர்கள் தம் வெறியாட்டச் சடங்குகளைத் தொடர்கின்றனர்.

* **வடகொரியாவில் சமயம்**அரசின் இறைமறுப்புக் கோட்பாட்டால் பொது இடங்களில் சமய நடவடிக்கைகள் கட்டுப்படுத்தப்பட்டன. அதே வேளையில் சியோந்தோயியம் எனும் கொரிய அகச் சமயம் அரசால் ஆதரிக்கப்படுகிறது and is allowing a small revival for Buddhism to occur

மேலும் காண்க
------------

விக்கிமீடியா பொதுவகத்தில்,  
 ***Religion in Korea***   
என்பதின் ஊடகங்கள் உள்ளன. 

தென்கொரியாவில் சமயம்
வடகொரியாவில் சமயம்

மேற்கோள்கள்
-----------

1. ↑  Grayson, 2002. pp. 120-138
2. ↑  Grayson, 2002. pp. 155-158
3. ↑  Lee, 1996. p. 110
4. ↑

தகவல் வாயில்கள்
---------------

* James H. Grayson. *Korea - A Religious History*. Routledge, 2002. ISBN 070071605X
* Sang Taek Lee. *Religion and Social Formation in Korea: Minjung and Millenarianism*. Walter de Gruyter & Co, 1996. ISBN 3110147971
**விடுதலை நாள் விருது** (வங்காள மொழி: স্বাধীনতা পদক), **சுதந்திர விருது** என்றும் அழைக்கப்படுகிறது (வங்காள மொழி: স্বাধীনতা পুরস্কার), **சுவாதிநாத பதக்**, மற்றும் **சுவாதிநாத புரோஸ்கார்**, வங்காளதேச அரசாங்கத்தால் வழங்கப்படும் மிக உயரிய விருது ஆகும். 1977 ஆம் ஆண்டு குடியரசு தலைவர் ஜியாவுர் ரகுமானால் அறிமுகப்படுத்தப்பட்ட இந்த விருது, விடுதலைப் போர், மொழி இயக்கம், கல்வி, இலக்கியம், இதழியல், பொது சேவை, அறிவியல் மற்றும் தொழில்நுட்பம், மருத்துவ அறிவியல், சமூக அறிவியல், பாடல், விளையாட்டு மற்றும் விளையாட்டு, நுண்கலைகள், கிராமப்புற மேம்பாடு, மற்றும் பிற பகுதிகள் உள்ளிட்ட பல துறைகளில் ஒன்றிற்கு கணிசமான பங்களிப்பை வழங்கியதற்காக வங்காளதேச குடிமக்கள் அல்லது அமைப்புகளுக்கு வழங்கப்படுகிறது.

ஒவ்வொரு விருது பெறுபவரும் தங்கப் பதக்கம், கௌரவச் சான்றிதழ் மற்றும் 5,00,000 வங்காளதேச இட்டாக்கா (US$5803) ஆகியவற்றைப் பெறுகிறார்கள். தேசிய விருதுகளுக்கான அமைச்சரவைக் குழு, ஒவ்வொரு ஆண்டும் பரிந்துரைக்கப்பட்டவர்களின் பட்டியலைத் தயாரித்து, இறுதி ஒப்புதலுக்காகப் பட்டியலை அரசாங்கத் தலைவருக்கு அனுப்புகிறது. வங்காளதேசத்தில் விடுதலை நாளிற்கு முன்னதாக பல அமைச்சரவை மற்றும் பாராளுமன்ற உறுப்பினர்கள் மற்றும் புகழ்பெற்ற சமூக விருந்தினர்கள் கலந்து கொண்ட மிகவும் விளம்பரப்படுத்தப்பட்ட விழாவில் இந்த விருது பாரம்பரியமாக வழங்கப்படுகிறது.

2006 ஆம் ஆண்டில், முதல் பட்டியல் பிரதமரால் ஏற்றுக்கொள்ளாததால், விருது சில சர்ச்சைகளை உருவாக்கியது, சில அரசாங்க அமைச்சர்கள் மூன்று சக அமைச்சர்களின் நியமனம் குறித்து கவலை தெரிவித்தனர். மேலும், ரேபிட் ஆக்ஷன் பட்டாலியனுக்கான (en; RAB) விருது பலரால் விமர்சிக்கப்பட்டது ஏனெனில் RAB சட்டத்திற்குப் புறம்பான கொலைகளில் ஈடுபட்டதாகக் கூறப்படுகிறது.

குறிப்புகள்
-----------

1. ↑  Independence Day Award, Cabinet Division, Government of the People’s Republic of Bangladesh  பரணிடப்பட்டது 2011-07-06 at the வந்தவழி இயந்திரம்
2. 1 2  Khan, Sanjida (2012). "National Awards". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). வங்காளதேச ஆசியச் சமூகம். .
3. ↑  Rahman, Syedur (2010). *Historical Dictionary of Bangladesh*. Scarecrow Press. பக். 349. பன்னாட்டுத் தரப்புத்தக எண்:978-0-8108-7453-4. .
4. ↑  "National awards money doubled, amount for Independence Award raised to Tk 500,000". *bdnews24.com*. .
5. 1 2  "Rab, Betar on revised list of nominees". *The Daily Star*. 2005-03-14. .
6. ↑  "SC Bar demands judicial probe into 'crossfire' killings". *Law & Our Rights*. 2006-04-01. .

வெளி இணைப்புகள்
---------------

* விருது பெற்றவர்களின் பட்டியல், அமைச்சரவை பிரிவு, வங்காளதேச அரசு
**அகஸ்டின் கப்பெல்லி** (*Augustinus Capelli*) இத்தாலி நாட்டைச் சேர்ந்த ஒரு கிறித்தவ போதகர் ஆவார், வேதத்தை போதித்ததால் இவரை மக்கள் **வேதபோதகர்** என்றே அழைக்கின்றனர். இயேசு சபையைச் சேர்ந்த துறவியான இவர் மதுரை மறைத்தளத்திலிருந்து 1710-1715 கிறித்தவப் பிரச்சாரம் மேற்கொண்டார். 1711 ம் ஆண்டு வேதபோதகர் பணியின் தொடக்கமாக தமிழைக் கற்றார்.

மேலும் மதுரை மறைத்தளத்திற்கு உட்பட்ட பகுதிகளை தம் சகபணியாளர்களோடு சந்தித்தார். அவர் ஆற்றிய பணிகளை பற்றியும் , வேதகலாபனைகள், பணியாளர்கள் தங்கியிருந்த இல்லங்களின் தகர்ப்புகள், கொடுத்த திருமுழுக்கின் எண்ணிகைகள், மக்களின் விசுவாச வாழ்வு, இவற்றை பற்றி கி.பி 1711 -ம் ஆண்டு தனது வருடாந்திர கடிததில் குறிப்பிட்டுள்ளார். கி.பி 1711 ம் ஆண்டு தன்னுடைய சுற்றுப்பயணத்தின் போது கழுகேர்கடை வந்த வேத போதகர் ஓர் அற்புதத்தை கண்டார்; சிக்கலான பிரசவ வலியால் ஒரு பெண் இருந்தார். புதிதாக கிறித்தவராக மாறியிருந்த ஒருவர் அப்பெண்ணிடம் தூய சவேரியாரிடம் மன்றாடுமாறு கேட்டுக் கொண்டார். அவ்வாறு கேட்டு கொண்ட உடனேயே சுகப்பிரசவம் அப்பெண்ணுக்கு கிடைத்தது. உடனே அக்குடும்பத்தினர் கிறித்தவத்தைத் தழுவி திருமுழுக்கு பெற்றனர் புனித சவேரியாரிடம் பக்தி கொண்டிருந்த மக்களைக் கண்டதால் கழுகேர்கடையில் தூய சவேரியாரின் பெயரில் வேத போதகர் ஆலயம் கட்டினார் இச் செய்தியை அவரே கி.பி 1712 ம் ஆண்டு கடிதத்தில் குறிப்பிட்டுள்ளார்.

மேற்கோள்கள்
-----------

* Popular Christianity in India: riting between the lines - By Selva J. Raj, Corinne G. Dempsey
ஸ்டுட்கார்ட் நகரில் உள்ள காட்சி. இடப்புறம் புதிய கலை அருங்காட்சியகம். வலப்புறம் கோனிஸ்பௌ.
டாய்ட்ச் நாட்டில் ஸ்டுட்கார்ட் நகரம் அமைந்துள்ள இடம்
ஸ்டுட்கார்ட் நகரத்தின் படைச்சின்னம்
**இசுடுட்கார்ட்** அல்லது ஸ்சுட்கார்ட் (IPA: [ˈʃtʊtgaʁt]) என்னும் நகரம் டாய்ட்ச் நாட்டின் (ஜெர்மன் நாட்டின்) தென் புறத்தில் உள்ள பாடன் - வியூர்ட்டம்பெர்க் என்னும் மாநிலத்தின் தலைநகராகும். இது டாய்ட்ச் நாட்டின் 6 ஆவது மிகப்பெரிய நகரம். இந் நகரத்தின் மக்கள் தொகை 595,452, ஆனால் புறநகரப் பகுதிகளையும் சேர்த்துக்கொண்டால் மக்கள் தொகை 2.67 மில்லியன் ஆகும் (2007க்கான கணக்கெடுக்குப்படி ).

வரலாறு
------

ஸ்டுட்கார்ட் நகரம் ஏறத்தாழ கி.பி. 950 ஆண்டளவில் ஸ்வாபியா தற்கால தென் டாய்ட்ச் நாட்டுப்பகுதி) என்னும் பகுதியின் சிற்றரசராகிய *லியூடோல்ஃவ்* என்பவரால் நிறுவப்பட்டது. லியூடோல்ஃவ் ரோமானியப் பேரரசர் பெருமைமிகு ஆட்டோவின் மகன்களில் ஒருவர். 

கி.பி. 1300களில் ஸ்டுட்கார்ட் வியூர்ட்டம்பெர்க்கின் செல்வந்தப் பெருபுள்ளிகளின் வாழ்விடமாக இருந்தது. 1496 இல் இச் செல்வந்தர்கள் புனித ரோமானியப் பேரரசரால் சிற்றரசர்களாக மாற்றப்பட்டார்கள். இச் சிற்றரசர்கள், 1805 இல் அரசரானார்கள். இவ்வளர்ச்சியால் ஸ்டுட்கார்ட் அரசர் வாழ்விடமாக மாறியது.

தொழிற்சாலைகள்
-------------

ஈருந்து (மோட்டர் பைக்) மற்றும் நான்கு ஆழி (சக்கர)த் தானுந்தும் இங்குக் கண்டுபிடித்து தோற்றம் பெற்றதாகப் பெருமை கொள்ளும் நகரம். ஸ்டுட்கார்ட்டில் வாழ்ந்த காட்லீப் டைம்லர் மற்றும் கார்ல் பென்ஸ் ஆகிய இருவரும் தானுந்து வரலாற்றின் முன்னோடிகள். 1887 இல் காட்லீப் டைம்லரும் வில்ஹெல்ம் மேபாஃகும் தொடங்கிய *டைம்லர் மோட்டொரன் கெசல்ஷாஃவ்ட்* இப்பகுதியை தொழில்மயப்படுத்தியது. எனவே உலக அளவிலும் *தானுந்தின் தொட்டில்* என்று இப்பகுதி சிலரால் புகழப்படுகின்றது. மெர்சிடிஸ்-பென்ஸ், போர்ஷ், மேபாஃக் ஆகிய தானுந்து வகைகள் ஸ்டுட்கார்ட்டில் உற்பத்தி செய்யப்படுகின்றன. ஃவோல்க்ஸ்வாகன் பீட்டில் (வண்டு வடிவத்) தானுந்தின் முதல் வடிவமும் இங்குதான் உருவாக்கப்பட்டு உற்பத்தி செய்யப்பட்டது. 

ஸ்டுட்கார்ட் தற்பொழுது டாய்ட்ச் நாட்டின் மிக அதிக அடர்த்தியுள்ள அறிவியல், கல்வி, ஆய்வுக் கழகங்களும் நிறுவனங்களும் கொண்ட பகுதியாகும். டாய்ட்ச் நாட்டின் மொத்த ஆய்வு மற்றும் வளர்ச்சிக்கான செலவுகளில் 11% இப்பகுதியில் செலவிடப்படுகின்றது. இது ஏறத்தாழ 4.3 பில்லியன் யூரோ மதிப்புடையதாகும்.

பிரபலங்கள்
----------

* கெரார்டு எர்ட்டில்: அவர் இசுடுட்கார்ட்டில் பிறந்தார்.
* ஹெர்மன் குண்டர்ட்: அவர் இசுடுட்கார்ட்டில் பிறந்தார்.
* கியோர்கு வில்ஃகெம் பிரீட்ரிக்கு எகல்: அவர் இசுடுட்கார்ட்டில் பிறந்தார்.
* பியா உர்ட்சுபாக்: அவள் இசுடுட்கார்ட்டில் பிறந்தாள்.
* பீட்டர் அம்புருசிடர்: அவர் இசுடுட்கார்ட்டில் படித்தார்.

மேலும் பார்க்க
--------------

* வில்லெல்மா - தாவரவியல் பூங்கா, விலங்குகள் காட்சியகம்

மேற்கோள்கள்
-----------

1. ↑  Statistisches Landesamt Baden-Württemberg
Waterfall in ப்யோட்லேண்ட், /வார்ப்புரு:SHORTDESC:Waterfall in ப்யோட்லேண்ட், /
**சுதர்லேண்ட் அருவி** என்பது நியூசிலாந்தின், தெற்குத் தீவின்  மில்போர்ட் அருகில் உள்ளது.  இது 580 மீட்டர் (1,904 அடி) உயரத்தில் இருந்து கீழே விழுகிறது. இந்த அருவி நியூசிலாந்தில் உள்ள மிக உயரமான அருவி  என்று நம்பப்படுகிறது. எனினும், பிரவுன் அருவி 843 மீட்டர் (2,766 அடி) உயர மலைப் பகுதியில் இருந்து வழிந்து சற்றுத் தள்ளி கீழே விழுகிறது.

அருவியில் விழும் தண்ணீர் மூன்று அடுக்கு அருவிகளாக உள்ளது, மேலே உள்ளது 229 மீட்டர் உயரம், நடுவில் உள்ளது 248 மீட்டர், அடியில் 103 மீட்டர் உயரம் கொண்டது. செங்குத்து உயரம் என்றால் 480 மீட்டரும், சாய்வுத் தொலைவு என்றால் 580 மீட்டர் நீளம் உடையதாக உள்ளது. இதன் பொருள் அருவி சுமார் 56 பாகையில் வழிகிறது.

சுதர்லேண்ட் அருவியின் அடிவாரமானது மில்ஃபோர்ட் ட்ராக்கில் க்வின்டின் பப்ளிக் ஷெல்டரிலிருந்து 90 நிமிடங்கள் (திரும்ப) நடைப்பயண தொலைவில் உள்ளது.

மேற்கோள்கள்
-----------

1. ↑  Jock Phillips. Waterfalls - A land of waterfalls, *Te Ara - the Encyclopedia of New Zealand*, Ministry for Culture and Heritage. ISBN 978-0-478-18451-8. Updated 1 March 2009. Retrieved 2 September 2010.
2. ↑  Milford Track - Track description, New Zealand Department of Conservation.
| அகி |
| --- |
|  |
| மொத்த மக்கள்தொகை: | 5,200 |
| அதிக மக்கள் உள்ள இடம்: | தென் கிழக்கில் 150 மைல்கள்  |
| மொழி: | அகிக்கள் மாசாய் மொழியும் பேசுகின்றனர் |
| சமயம்/சமயம் அற்றோர்: |  |
| தொடர்புடைய இனக்குழுக்கள்: | Ogiek - தங்களது தன்சானிய உறவினர்களான கொய்சான் மொழி பேசும் பெர்ல்களைப் போல வேட்டை-சேகரிப்புக் கலாச்சாரம் உடையவர்கள் |

**அகி** *(akie pepole)* எனும் ஆதி குடியினரான இவர்கள் மொஸிரோ என்றும் அழைக்கப்படுவர். இனத்தாலும், மொழியாலும் தன்சானியாவைச் சேர்ந்த அகி’க்கள் மேற்கு அருஷா (ஆப்பிரிக்க) பகுதியில் வசிக்கின்றனர். 2000 ஆம் ஆண்டில் எடுத்த கணக்கெடுப்பின்படி எஞ்சியுள்ள இவர்களது மக்கட்தொகை 5268. கென்யாவிலும், தான்சான்யாவிலும் உள்ள பிற வேட்டை – சேகரிப்பினரைப் போலவே அகி’க்களும் டோர்போ (அ) வான்டோர்போ கேவலமாக அழைக்கப்படுகின்றனர். அகி, பிபிசி தொலைக்காட்சியில் TRIBE தொடரில் (10 பிரிவில் 2007) புரூஸ்பெர்ரியால் காட்டப்பட்டுள்ளனர்.

வாழ்க்கை முறை
-------------

ஆப்பிரிக்க சவான்னா காடுகளில் எஞ்சியுள்ள சிறிய இனப்பிரிவினர் அகி’க்கள். இவர்கள் வேட்டையாடுவதுடன் நீரைப் பீய்ச்சியடித்துத் தேனீக்களைத் துரத்தி விடுகின்றனர். தேனீக்கள் செயற்கைத் தேன்கூட்டை அடைய அகி’க்கள் தேனைப் பிழிந்து கொள்வார்கள். தேனைப் பயன்படுத்தி தயாரிக்கும் பீரைக் குடித்துக் களிப்புறுவார்கள். மாஸாய் என்ற இனக்குழுவினர் தங்களுக்குப் போட்டியாக வந்து விட்டதால் அகி’க்கள் வேட்டையாடுதல் தேன் சேகரிப்போடு சோளம் பயிரிடலிலும் இறங்கி விட்டனர். இருந்தாலும் கடந்த ஆண்டு வரைக்கும் அதையும் போதிய அளவிற்கு உற்பத்தி செய்ய முடிந்ததில்லை.

தான்சானியாவின் வடக்குப் பகுதிக்கு அப்பால் இன்னும் குறிப்பாக கென்யாவில் வசிக்கும் ஓஜியிக் என்ற குழுவினருக்கு இனரீதியாகவும், மொழிரீதியாகவும் மிக நெருக்கமான உறவுடையவர்கள் அகிக்கள். இவர்கள் விவசாயிகளாக இருந்திருக்கக் கூடும். ஆனால் தெற்கு நோக்கித் துரத்தப்பட்டதால் வேறுவழியில்லாமல் வேட்டை – சேகரிப்பு வாழ்க்கை முறையைத் தேர்ந்தெடுத்திருப்பார்கள். மாஸாய் சதுப்புநிலம் வரை அகிக்கள் பரவியிருந்தனர். ஆனால் தற்போது காடழிப்பினாலும், பிற வேட்டைக்காரர்களாலும் இயற்கை ஆதாரங்கள் குறைந்து விட்டதால் கெடுவினையாக நிலத்திற்கும் நீருக்கும் மாஸாய்களுடன் வாதுக்கு நிற்கும் மோசமான நிலைக்குத் தள்ளப்பட்டு விட்டனர்.

மொழி
----

அகிக்களின் சொந்த மொழியும் அகியென்றே அழைக்கப்படுகிறது. அழிவின் விளிம்பிலுள்ள அகி மொழியை மிகச்சில வயதானவர்கள் மட்டுமே பேசுகின்றனர். இம்மக்கள் மாஸாய் மற்றும் ஸ்வாஹிலி மொழிகளைப் பேசத் தலைப்பட்டு விட்டனர். அகி பேசுவோரின் எண்ணிக்கை மொழி அங்கீகாரத்திற்கு உரிய அளவில் இல்லை. இளந்தலைமுறையினர் அகியைத் தட்டுத் தடுமாறித்தான் பேசுகின்றனர்.

குறிப்புகள்
-----------

1. 1 2
2. ↑  BBC - Tribe - Akie

புற இணைப்புகள்
--------------

* Ogiek.org பரணிடப்பட்டது 2021-07-24 at the வந்தவழி இயந்திரம்
பார்த்தினன். பண்டைக் கிரேக்கப் பண்பாட்டின் மிகப் பொருத்தமான குறியீடும், பண்டைக் கிரேக்கரின் சிக்கலான வேலைப்பாடுகளுக்கான எடுத்துக் காட்டும்.
**பண்டைக் கிரேக்கம்** என்பது கிரேக்க வரலாற்றில் பொ.ஊ.மு. 1100 அளவில் கிரேக்கத்தின் இருண்ட கால முடிவு தொடக்கம் பொ.ஊ.மு. 146-இல் உரோமர் கிரீசைத் தோற்கடிக்கும் வரையிலான காலப்பகுதியில் இருந்த கிரேக்கப் பண்பாட்டைக் குறிக்கும். பொதுவாக மேற்கத்திய நாகரிகத்தின் அடிப்படையாக அமைந்தது இதுவே எனக் கொள்ளப்படுகிறது. கிரேக்கப் பண்பாடு உரோமப் பேரரசின் மீது வலுவான செல்வாக்கைக் கொண்டிருந்தது. அது கிரேக்கப் பண்பாட்டின் ஒரு வடிவத்தை ஐரோப்பாவின் பல பகுதிகளிலும் பரப்பியது. மொழி, அரசியல், கல்வி முறை, மெய்யியல், அறிவியல், கலைகள் ஆகியவற்றில் கிரேக்கப் பண்பாடு பெரும் செல்வாக்குக் கொண்டிருந்தது. அத்துடன் இது மேற்கு ஐரோப்பாவில், மறுமலர்ச்சியை உருவாக்குவதிலும், பொ.ஊ. 18-ஆம் 19-ஆம் நூற்றாண்டுகளில் பல புதிய செந்நெறி மீள்விப்புக்களை ஐரோப்பா, அமெரிக்கா ஆகிய இடங்களில் உருவாக்குவதிலும் அடிப்படையாக இருந்தது.

தென்மேற்கிலிருந்து ஏதென்சிலுள்ள அக்குரோபோலிசின் இன்னொரு தோற்றம்

ஆரம்பமும் பரம்பலும்
-------------------

வரலாற்று மூலாதாரங்களின்படி இது பொ.ஊ.மு. ஆயிரம் ஆண்டுகளுக்கு முன் தோன்றியதாகும். இதன் ஆரம்பக்குடிகள் மத்திய ஆசியாவிலிருக்கும் சிடேப்பிப் புல்வெளியில் இருந்து வந்த ஆரியர்களே ஆவர்.
இந்தியக் குடியரசில் சட்டத்தின் முன் எல்லோரும் சமம், அனைவருக்கும் சமநீதி கிடைக்க வேண்டும் என்றும் ஏழைகள், எழுத்தறிவு இல்லாதாவர்கள், சமூகத்தில் பிற்படுத்தப்பட்டவர்கள் ஆகியோருக்குத் தங்கள் உரிமைகளை நிலைநாட்டிக் கொள்ள இலவச சட்ட உதவி (free legal aid) அளிக்க வேண்டும் என்றும் இந்திய அரசியலமைப்புச் சட்டத்தில் பிரிவு 39A மூலம் வகை செய்யப்பட்டுள்ளது. இந்த நோக்கத்தை நிறைவேற்றி வைக்க இந்திய அரசு தேசிய சட்ட பணிகள் ஆணையத்தை 1987 ஆம் ஆண்டு இயற்றப்பட்ட சட்ட பணிகள் ஆணைய சட்டத்தின் மூலம் ஏற்படுத்தியது.

சட்ட உதவி பெறக்கூடியவர்கள்
--------------------------

1. தாழ்த்தப்பட்ட அல்லது பழங்குடியினர்
2. பிச்சையெடுப்போர் அல்லது தன்னையே வியாபார பொருளாய் கொண்ட அடிமை நபர்
3. பெண் அல்லது குழந்தை
4. ஊனமுற்றோர்
5. பேரழிவாலோ அல்லது இனக் கலவரங்களாலோ வெள்ளம்,பூகம்பம் இவற்றால் பாதிக்கப்பட்ட நபர்
6. ஒரு தொழிற்சாலையில் பணிபுரியும் தொழிலாளி
7. பாதுகாப்பு இல்லங்களில் வைக்கப்பட்ட நபர்
8. மேற்கண்ட வரிசையில் வரும் நபருக்கு மட்டுமல்லாது வருட வருமானம் ரூ.9000க்கு குறைவான நபருக்கு உச்சநீதிமன்றம் அல்லாத இதர நீதிமன்றங்களிலும் வருட வருமானம் ரூ.12000க்கு குறைவான நபருக்கு உச்சநீதிமன்றத்திலும் இந்த அமைப்பு மூலம் சட்ட உதவி உண்டு.

சட்ட உதவி அமைப்புகள்
--------------------

அனைத்து மாநிலத் தலைநகரங்கள், மாவட்ட தலைநகரங்கள் மற்றும் எங்கெல்லாம் நீதிமன்றங்கள் உள்ளனவோ அங்கெல்லாம் சட்ட உதவி குழுக்கள் செயல்படுகின்றன. ஒவ்வொரு குழுவிலும், ஆலோசனை மையங்கள் செயல்படுகின்றன. இவை தவிர மாவட்டங்களில் நீதிமன்றங்கள் இல்லாத ஊர்களிலும் சமரச மையங்கள் என்ற அமைப்பு தொடங்கப்பட்டுள்ளது. மேலும் எல்லா மாவட்ட தலைநகரங்களிலும் மற்றும் சில குறிப்பிட்ட ஊர்களிலும் பெண்களுக்கான தனி மையங்களும் தொடங்கப்பட்டுள்ளன.

மக்கள் நீதிமன்றங்கள்
--------------------

இந்திய நீதிமன்றங்களில் தேங்கிக்கிடக்கும் வழக்குகளை முடிக்க உதவுவதற்கும் வழக்குகளில் விரைவில் நிவாரணம் பெறுவதற்கும் லோக் அதாலத்துகள் (மக்கள் நீதிமன்றங்கள்) என்ற அமைப்பை சட்ட பணிகள் ஆணையம் உயர் நீதிமன்றத்தின் அனுமதியுடன் 1986 முதல் நடத்திவருகிறது. சட்டபிரச்சனை எழாத வழக்குகளை நீதிமன்றங்களில் இருந்து பிரித்து எடுத்து விவரங்கள் சேகரித்து சம்பந்தப்பட்ட தரப்பினர் இருவரின் வழக்குரைஞர்களின் சம்மதத்துடன் மக்கள் நீதிமன்றத்திற்கு எடுத்து செல்லப்படுகிறது. இருதரப்பினரையும் வைத்து அவர்கள் ஒரு உடன்பாடுக்கு வருவதற்கு உதவி செய்து வழக்கு உடனடியாக முடிக்கப்படுகிறது. இது உடன்பாட்டு தீர்வு என்பதால் இதற்கு மெல் முறையீடு கிடையாது.
**முதலாம் சுலைமான்**, ஓட்டோமான் பேரரசின் பத்தாவது சுல்தானும், அப் பேரரசில் மிக நீண்டகாலம் ஆட்சியில் இருந்தவரும் ஆவார். இவர் கிபி 1520 ஆம் ஆண்டில் இருந்து 1566 இல் அவர் இறக்கும்வரை ஆட்சி நடத்தினார். மேலை நாடுகளில் இவர் "பெருஞ் சிறப்புப்பெற்ற சுலைமான்" என்றும், ஓட்டோமான் பேரரசின் சட்ட முறைமையை முற்றாக மாற்றியமைத்தவர் என்ற வகையில் கீழை நாடுகளில் "சட்டவாக்குனர்" என்ற பொருள்படும்படியும் அழைக்கப்படுகிறார். சுலைமான் 16 ஆம் நூற்றாண்டின் ஐரோப்பாவில் முன்னணிப் பேரரசராக இருந்ததுடன், ஓட்டோமான் பேரரசு படைத்துறை, அரசியல், பொருளாதாரம் ஆகியவற்றில் அதன் மிக உயர்ந்த நிலையில் இருந்தபோது அதனை வழி நடத்தினார். இவர் ஓட்டோமான் படைகளுக்குத் தானே தலைமை தாங்கிச் சென்று கிறித்தவர்களின் பலம் வாய்ந்த இடங்களான பெல்கிரேட், ரோட்சு, அங்கேரியின் பெரும் பகுதி ஆகியவற்றைக் கைப்பற்றினார். எனினும் 1529ல் வியன்னாவில் இவரது படைகளின் முன்னேற்றம் தடுக்கப்பட்டது. பாரசீகருடன் ஏற்பட்ட பிணக்குகளின் பின்னர் இவர், மையக் கிழக்கின் பெரும்பாலான பகுதிகளையும் ஓட்டோமான் பேரரசுடன் இணைத்துக்கொண்டார். வட ஆப்பிரிக்காவிலும் மேற்கே அல்சீரியா வரையிலான பெரும் பகுதிகளை அவர் கைப்பற்றினார். இவரது ஆட்சியின் கீழ், ஓட்டோமான் கப்பல்கள் நடுநிலக்கடல், செங்கடல், பாரசீகக் குடா ஆகிய பகுதிகளைத் தமது கட்டுப்பாட்டுக்குள் வைத்திருந்தன.